สวัสดีค่ะ มีอาการปวดท้องน้อยล่างซ้าย ปวดหลังทีตรงกับปวดท้องน้อยล่างซ้าย ปวดก่อนมีปจด. และประมาณอาทิตย์นึงหลังปจด.จะปวดอีกที(น่าจะช่วงก่อนไข่ตก ดูจากแอฟฟิเคชั่น) ประจำเดือนมา 6-7 วัน แต่บางเดือนก่อน ปจด.และหลังปจด. มีตกขาวสีน้ำตาลอ่อนบ้าง เข้มบ้าง ไม่มีกลิ่น ไม่มีอาการคัน สิวขึ้น(ปกติไม่ค่อยมีสิว) อ้อช่วงเป็นปจด.ช่วงหลังนี้มีพังผืด และก้อนเลือด ลิ่มเลือดใหญ่-เล็ก แล้วแต่เดือนค่ะ บางเดือนก็ไม่มีลิ่มเลือดก้อนเลือดค่ะ ตรวจสุขภาพประจำปีเมื่อ พ.ค 61 ผลปกติ มีไขมันสูงเล็กน้อย รบกวนคุณทีค่ะ
สวัสดีค่ะ อวัยวะที่บริเวณท้องน้อยด้านซ้าย ได้แก่ ผนังหรือกล้ามเนื้อหน้าท้อง, ลำไส้, ท่อไต, รังไข่และปีกมดลูก (ในผู้หญิง) และอวัยวะที่อยู่ทางด้านหลังอาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นจากที่ เล่ามาว่ามีลักษณะสัมพันธ์กับประจำเดือน อาจต้องไปตรวจดูว่ามีพยาธิสภาพบริเวณมดลูกหรือรังไข่หรือไม่นะคะแนะนำ ว่าให้ไปพบสูตินารีแพทย์เพื่อตรวจหาสาเหตุนะคะระหว่างนี้หากปวดมาก สามารถรับประทานยาพาราเซตามอล หรือยาแก้ปวดต้านการอักเสบ (NSAIDs) บรรเทาอาการก่อนได้ค่ะ